تورک سلاح‌لی گوج‌لری‌نین هدف استخباراتینا دایر احتیاجینی، جغرافی محدودیت اولما‌دان دونیانین هر یئرین‌دن یوکسک کیفیت‌لی اویدو گؤرونتوسو ایله قارشیلایا‌جاق گؤی‌تورک1 اویدوسو، فرانسا گویانین‌دان آتیلدی.
پرزیدنت رجب طیب اردوغانین دا قاتیلیمی ایله هاوا گوج‌لری و ساوونما صنایعی مستشارلیغی ائو صاحب‌لیگینده تورک هاواچی‌لیق و اوزای صنایعی شیرکتی (توساش) آکینجی تاسیس‌لرینده تشکیل ائدیلن مراسیمده، آتما آنی جان‌لی ایزلندی.
اردوغان مراسیمده دانیشماسیندا، تورکیه‌نین اؤز تکنولوژیسینی اوره‌تمه‌یه داوام ائدجیینی سؤیله‌یه‌رک، گؤی‌تورک‌1 پیکی‌نین خیرلی اولماسینی دیله‌دی.
گؤی‌تورک‌1 اویدوسونداکی یئرلی قاتقی‌نین یوزده 20 نیسبتینده اولدوغونو آچیقلایان اردوغان،
"بو گون حقیقتا جوشقولویام. چوخ داها بؤیوک اوغورلار چوخ داها بؤیوک پروژه‌لر بیزی گؤزله‌ییر" دئدی.
آلچاق ارتفاع دونیا اوربیتینه اوتورا‌جاق اولان پیک، آتمانین آردین‌دان 57.جی دقیقه‌ده راکتدن آیریلدی، 59.جو دقیقه‌ده گونش پانئل‌لرینی آچدی. پیک‌دن ایلک سیگنال، آتمانین آردین‌دان 68.جی دقیقه‌ده آلیندی.
تخمینا 90 دقیقه‌ده دونیا اطرافیندا بیر دؤور آتا‌جاق پیکین، ایلده 60 مین‌دن چوخ گؤرونتو چکمه‌سی اؤن گؤرولور.
اویدو، تورکیه اوزرین‌دن هر گئچیشینده دونیانین موختلیف بؤلگه‌لرین‌دن آلدیغی فوتوشکیل و گؤرونتو‌لری، هاوا قوه‌لری اویدو یئر مرکزینه یوللایاجاق.
